Verma kraftverk

Verma kraftverk var et  vannkraftverk i Rauma kommune i Møre og Romsdal. Kraftverket ble nedlagt i mai 2019, da Nye Verma kraftverk ble satt i drift.

Kraftverket utnyttet et fall på 420 meter i elven Verma, som er en sideelv til Rauma. Inntaket ligger på 576 moh. og kraftverket på 166 moh. omkring 200 meter oppstrøms fra samløpet med hovedelven Rauma. Inntaksdammen lå i Verma 380 meter ovenfor og hadde en liten betongdam som kunne holde på om lag  vann. Dette kunne gi full drift av kraftverket på ca. .   

Vermevatn, Restjørn og Langvatnet er regulert med dam og ble brukt som reguleringsmagasiner. Vermevatn er regulert 5,5 meter. Langvatn ligger på vannskillet mellom Verma- og Valldøla, og det overføres  vann til Verma. Langvatnet ble regulert i 1962. Det overføres også vann fra Midtbotnelva. Tilførsel fra Langvatnet og Midtbotn bidrar ikke til oppfylling av Vermevatnet. Nedbørfeltet er på , og tilsig er på . Magasinkapasiteten er på .

Vermafossen er delvis tørrlagt som følge av kraftverkets bruk av vannet. Elven Verma er et typisk eksempel på agnordal. I selve Vermedalen går elven Verma til dels i meandere gjennom store løsmasser.. Vassdraget er vernet mot videre kraftutbygging.

Elven har vært regulert siden 1923 og dette kraftverket produserte energi siden 1949 og verket ble utvidet i 1953.

Kraftverket etterfulgte tidligere elvekraftverk i Vermefossen (fra 1935) og i selve Rauma ved Stavemsfossen (fra 1916 eller 1919). Kraftverket i Stavemsfossen leverte 380 kW og strømmen ble overført med høyspentlinje til Åndalsnes og Veblungsnes 35 km unna. 

Kraftverket hadde totalt en midlere årsproduksjon på . To peltonturbiner kunne produsere totalt . Verket er eid av Rauma Energi. 

I 1989 gikk fallrettighetene til Verma tilbake til staten som følge av hjemfall. Rettighetene er senere kjøpt tilbake av Rauma Energi.

24. januar 2014 gav Olje- og energidepartementet Rauma Energi tillatelse til å bygge Nye Verma kraftverk. 

 Se også 
 Rauma Energi: Oppgradering av Verma kraftverk

 Referanser 
Verdier i Rauma (Verma), VVV-rapport 2001-44, Direktoratet for naturforvaltning

Lars Erikstad mfl: Verma kraftverk. Konsekvenser knyttet til planer for nytt kraftverk i Verma. Rapport 357. Oslo: Norsk institutt for naturforskning.



Kilder
 Rauma Energi 
 NVE

Kategori:Småkraftverk i Møre og Romsdal
Kategori:Kraftverk i Rauma
Kategori:Rauma Energi
Kategori:Kraftverk etablert i 1949
Kategori:Raumavassdraget
Kategori:Tidligere kraftverk i Møre og Romsdal